9. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΕΠΙΣΤΗΜΩΝ Αριθ. ΥΠ ΠΕ/ΓΝΟΣ/33935 της 29 Ιουν./7 Ιουλ. 1978 (ΦΕΚ Β΄ 605) Περί των κατηγοριών προσώπων που απαλλάσσονται από την καταβολή εισιτηρίου ή καταβάλλουν μειωμένη τιμή εισιτηρίου στα Μουσεία και τους Αρχαιολογικούς Χώρους του Κράτους και της τιμής των μειωμένων εισιτηρίων και των ημερών ελευθέρας επισκέψεως του κοινού. Έχοντας υπόψη: 1.Τις διατάξεις του Νόμ. 400/1976 «περί Υπουργικού Συμβουλίου και Υπουργών», (ΦΕΚ 203/Α/ 1976). 2.Τις διατάξεις του άρθρ. 9 παρ. 3 του Νόμ. 736/1977 «περί Οργανισμού Ταμείου Αρχαιολογικών Πόρων και Απαλλοτριώσεων», (ΦΕΚ 316/Α/ 15.10.1977). 3.Την πρόταση του Διοικητικού Συμβουλίου του ΤΑΠ, που διατυπώνεται στην πράξη του αριθ. 3/9.2.1978, αποφασίζουμε: 1.Ορίζουμε τις εξής κατηγορίες προσώπων που καταβάλλουν μειωμένη τιμή εισιτηρίου εισόδου στα Μουσεία, τα Μνημεία, και τους Αρχαιολογικούς Χώρους του Κράτους: α)Οι ξένοι φοιτητές με την επίδειξη της φοιτητικής τους ταυτότητας. β)Οι Έλληνες κάτω των 18 ετών με την επίδειξη της αστυνομικής τους ταυτότητας. γ)Οι ξένοι μαθητές και φοιτητές συνοδευόμενοι από τους καθηγητές τους. 2.Ορίζουμε τις εξής κατηγορίες προσώπων που απαλλάσσονται από την καταβολή εισιτηρίου εισόδου στα Μουσεία, τα Μνημεία και τους Αρχαιολογικούς Χώρους του Κράτους: α)Οι βουλευτές. β)Οι ακαδημαϊκοί. γ)Το Επιστημονικό διδακτικό προσωπικό των Φιλοσοφικών Σχολών, των Αρχιτεκτονικών Σχολών και των Σχολών Καλών Τεχνών των Ανωτάτων Εκπαιδευτικών Ιδρυμάτων της ημεδαπής. δ)Οι φοιτητές και σπουδαστές των Ανωτέρων και Ανωτάτων Εκπαιδευτικών Ιδρυμάτων του Κράτους. ε)Οι υπάλληλοι του Υπουργείου Πολιτισμού και Επιστημών και του Ταμείου Αρχαιολογικών Πόρων και Απαλλοτριώσεων. ς)Τα μέλη της Αρχαιολογικής Εταιρείας. ζ)Τα μέλη της Εταιρείας «Φίλοι του Εθνικού Μουσείου». η)Οι εκπαιδευτικοί λειτουργοί Στοιχειώδους και Μέσης Εκπαιδεύσεως. θ)Οι πτυχιούχοι των Ιστορικών και Αρχαιολογικών Τμημάτων των Φιλοσοφικών Σχολών των Ελληνικών Πανεπιστημίων. ι)Οι Έλληνες καλλιτέχνες, μέλη του Καλλιτεχνικού Επιμελητηρίου. ια)Οι ξένοι καλλιτέχνες, εφωδιασμένοι με σχετικό δελτίο της UNESCO. ιβ)Έλληνες μαθητές και φοιτητές σε ομάδες, συνοδευόμενοι από τους καθηγητές τους. ιγ)Οι διευθυντές και τα μέλη των Ξένων Αρχαιολογικών Σχολών στην Ελλάδα, κατόπιν επισήμου βεβαιώσεως του διευθυντού κάθε σχολής. ιδ)Οι ξένοι αρχαιολόγοι, ιστορικοί, ιστορικοί της τέχνης και καθηγητές κλασσικών σπουδών, κατόπιν επισήμου βεβαιώσεως του εκπαιδευτικού ιδρύματος ή της επαγγελματικής ενώσεως στην οποία ανήκουν και για ωρισμένο κάθε φορά χρόνο. ιε)Οι Έλληνες ξεναγοί και οι ξένοι ξεναγοί που είναι εφωδιασμένοι με επίσημη άδεια ξεναγήσεως του ΕΟΤ. ις)Οι σύνεδροι συνεδρίων που γίνονται υπό την αιγίδα κρατικών αρχών, και οι φιλοξενούμενοι επισήμων αρχών για μία επίσκεψη σε κάθε Μουσείο, Μνημείο ή Αρχαιολογικό Χώρο. ιζ)Τα μέλη του Κεντρικού Αρχαιολογικού Συμβουλίου, του Συμβουλίου Νεωτέρων Μνημείων και των Τοπικών Συμβουλίων Μνημείων. ιη)Τα μέλη του Διοικητικού Συμβουλίου του ΤΑΠ. ιθ)Οι Έλληνες δημοσιογράφοι, μέλη αναγνωρισμένης Ενώσεως Συντακτών και οι ξένοι δημοσιογράφοι, κατόπιν προσκομίσεως επισήμου βεβαιώσεως της ενώσεώς τους. κ)Οι συντηρητές αρχαιοτήτων, μέλη της Πανελληνίου Ενώσεως Συντηρητών Αρχαιοτήτων, και οι μαθητές και σπουδαστές ανεγνωρισμένων από το Κράτος σχολών συντηρητών έργων τέχνης. κα)Οι στρατιωτικοί οδηγούμενοι προς διδασκαλία. κβ)Οι ανάπηροι πολέμου και οι συνοδοί νοσοκόμοι τους. κγ)Οι πολύτεκνοι γονείς και τα ανήλικα τέκνα τους. «κδ)Οι ξένοι μαθητές και φοιτητές κλασσικών σπουδών, συνοδευόμενοι από τους καθηγητές τους κατόπιν επισήμου βεβαιώσεως των Σχολείων ή των Πανεπιστημίων, με ονομαστικό κατάλογο των μαθητών ή φοιτητών και των συνοδευόντων αυτούς καθηγητών. (Αντί για τη σελ. 926,01) Σελ. 926,01(α) Τεύχος Ζ92-Σελ. 91 Γενικά περί Μουσείων 31.Μ.α.8-9 98 Οι ως άνω βεβαιώσεις και οι ονομαστικοί  κατάλογοι θα φέρουν απαραιτήτως τη θεώρηση  της   Ελληνικής   Προξενικής   Αρχής  ή  της   οικείας ξένης Προξενικής Αρχής». Το εδάφ. κδ, η κατάργηση του οποίου με την ΥΠΠΕ/ΓΝΟΣ/27219/1983 (ΦΕΚ Β΄ 518) Αποφ. Υπ. Οικονομικών και Πολιτισμού-Επιστημών ανακλήθηκε από την 14907/15-27 Μαρτ. 1984 (ΦΕΚ Β΄ 185) αντικαταστάθηκε ως άνω από την αυτή Αποφ. 14907/1984 (ΦΕΚ Β΄ 185) απόφ. Υπ. Οικον. και Πολιτισμού και Επιστημών. «Κε.΄Όλοι οι έλληνες και οι αλλοδαποί επισκέπτες κάτω των 12 ετών συμπεριλαμβανομένου και του 12ου έτους της ηλικίας». Το εδαφ. Κε προστέθηκε από την παρ. 3 της ΥΠΠΕ/ΓΝΟΣ/12774/1984, ΦΕΚ Β΄ 147 (κατωτ. αριθ. 21). «κζ)Τα τακτικά μέλη του Συλλόγου των φίλων της Εφορείας Εναλίων Αρχαιοτήτων». Το εδαφ. κζ προστέθηκε από την 14907/15-27 Μαρτ. 1984 (ΦΕΚ Β΄ 185) Απ. Υπ. Οικον. και Πολιτισμού και Επιστημών. «3.Ημέρες ελεύθερης επίσκεψης των Ελλήνων υπηκόων στα Μουσεία, τα Μνημεία και τους Αρχ/κούς Χώρους ορίζονται οι Κυριακές, τα Θεοφάνεια, η Καθαρή Δευτέρα, η Δευτέρα του Πάσχα, η 15η Αυγούστου, η 28η Οκτωβρίου και η 26η Δεκεμβρίου. Αλλοδαποί επισκέπτες μεμονωμένοι ή κατά ομάδες που συνοδεύονται από τους ξεναγούς υποχρεώνονται να καταβάλλουν εισιτήριο και κατά τις ημέρες αυτές». Η παρ. 3 αντικαταστάθηκε ως άνω από την παρ. 2 της ΥΠΠΕ/ΓΝΟΣ/12774/1984, ΦΕΚ Β΄ 147 (κατωτ. αριθ. 21). 4.Από το Τμήμα Μουσείων της Γενικής Διευθύνσεως Αρχαιοτήτων και Αναστηλώσεως εκδίδονται, κατά περίπτωση, τα εξής παραστατικά για τις ανωτέρω απαλλαγές. α)Δελτίο ελεύθερης εισόδου. β)Ομαδική άδεια για μία επίσκεψη σε κάθε Μουσείο ή Χώρο. 5.Καθορίζουμε την τιμή του μειωμένου εισιτηρίου: α)σε δρχ. 25, για όσα Μουσεία, Μνημεία ή Χώρους το κύριο εισιτήριο είναι δρχ. 50 και β)σε δρχ. 10, για όσα Μουσεία, Μνημεία και Χώρους το κύριο εισιτήριο είναι δρχ. 25. Σελ. 926,02(α) Τεύχος Ζ92-Σελ. 92 31.Μ.α.9 Γενικά περί Μουσείων 99 